7. การจัดการ

7.1 โครงสร้างการจัดการ

(1.1) คณะกรรมการบริษัท แบ่งออกเป็น 3 ชุด ดังนี้

1. คณะกรรมการบริษัท

ขอบเขตอำนาจหน้าที่และความรับผิดชอบของคณะกรรมการบริษัท

-ต้องปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท ตลอดจนมติที่ประชุมผู้ถือหุ้น
เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนการดำเนินการ เช่น
เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่น ๆ กำหนด เป็นต้น

-กำหนด หรือเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัท

-กำหนดนโยบาย กลยุทธ์
และทิศทางการดำเนินงานของบริษัทและการกำกับดูแลให้ฝ่ายบริหารดำเนินการให้เป็นไปตามนโยบาย
กลยุทธ์ และทิศทางที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

-พิจารณาตัดสินใจในเรื่องที่มีสาระสำคัญ เช่น แผนธุรกิจ งบประมาณ โครงการลงทุนขนาดใหญ่
อำนาจการบริหาร และรายการอื่นใดตามที่กฎหมายกำหนด

-ประเมินผลการปฏิบัติงานและกำหนดค่าตอบแทนของฝ่ายบริหาร

-รับผิดชอบต่อผลประกอบการและการปฏิบัติงานของฝ่ายบริหาร
โดยมีความตั้งใจและความระมัดระวังในการปฏิบัติงาน

-จัดให้มีระบบบัญชี การรายงานทางการเงินและการสอบบัญชีที่เชื่อถือได้
รวมทั้งดูแลให้มีกระบวนการในการประเมินความเหมาะสมของการควบคุมภายใน
และการตรวจสอบภายในให้มีประสิทธิภาพและประสิทธิผล การบริหารการจัดการความเสี่ยง
การรายงานทางการเงิน และการติดตามผล

-ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้ส่วนเสียกับบริษัท

กำกับดูแลกิจการให้มีการปฏิบัติงานอย่างมีจริยธรรม

-กำหนดข้อบังคับหรือระเบียบภายในของบริษัทในเรื่องต่าง ๆ

-รายงานความรับผิดชอบของคณะกรรมการบริษัท ในการจัดทำรายงานทางการเงิน
โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมเรื่องสำคัญ ๆ
ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

2. คณะกรรมการตรวจสอบ

ขอบเขตอำนาจน้าที่และความรับผิดชอบของคณะกรรมการตรวจสอบ

-สอบทานให้บริษัทมีรายงานทางการเงินอย่างถูกต้องและมีเหตุผล

-สอบทานให้มีบริษัทมีระบบการควบคุมภายใน, การตรวจสอบภายในที่เหมาะสมและมีประสิทธิภาพ

-สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฏหมายที่เกี่ยวข้องกับธุรกิจของบริษัท

-พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-พิจารณาเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผล ประโยชน์ให้มีความถูกต้องและครบถ้วน

-จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีซึ่งรายงาน
ดังกล่าวต้องลงนามโดยประธานคณะกรรมการตรวจสอบ

-ปฏิบัติอื่นใดตามที่คณะกรรมการบริษัท มอบหมายด้วยความเห็นชอบจาก คณะกรรมการตรวจสอบ

3. คณะกรรมการบริหาร

ขอบเขตอำนาจหน้าที่ของคณะกรรมการบริหาร

-กำหนดนโยบาย ทิศทาง กลยุทธ์ และโครงสร้างการบริหารงานหลักในการดำเนินธุรกิจของบริษัทฯ
ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

-กำหนดแผนธุรกิจ งบประมาณ และอำนาจการบริหารต่างๆ ของบริษัท
เพื่อเสนอให้คณะกรรมการบริษัทเห็นชอบ

-กำหนดโครงสร้างองค์กรและการกำหนดนโยบายด้านกำลังคน
โดยให้ครอบคลุมถึงภาพรวมในการคัดเลือก การฝึกอบรม การว่าจ้าง การสร้างผู้บริหารทดแทน
รวมถึงการประเมินผลและหลักเกณฑ์การพิจารณากำหนดผลตอบแทนของพนักงานทุกระดับ

-ตรวจสอบ ติดตามนโยบาย และแนวทางการบริหารงานด้านต่างๆ
ของบริษัทที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

-ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

-ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
เพื่อประโยชน์ในการดำเนินกิจการของบริษัท ภายใต้อำนาจวงเงินที่ได้กำหนดไว้

-ติดตามผลการพัฒนาระบบการจัดการ และ ดำเนินการอื่นๆ
ตามที่คณะกรรมการบริษัทมอบหมายเป็นคราวๆ ไว้

(1.2) รายชื่อคณะกรรมการ

ชื่อ – สกุล ตำแหน่ง

1. นายมาโนช วงษ์เจริญสิน ประธานกรรมการบริษัท/ประธานกรรมการบริหาร

2. นายสุวัชชัย วงษ์เจริญสิน กรรมการ/กรรมการบริหาร

3. นายไล่ จี เซียง กรรมการ/กรรมการผู้จัดการ

4. นายเฉิน ยุ่ย เถิง กรรมการ/กรรมการบริหาร

5. นายกัว ซือ ลุ๋น กรรมการ/กรรมการบริหาร

6. นายกิติชัย วงษ์เจริญสิน กรรมการ/กรรมการบริหาร

7. นายกำธร วรรธนะเลาหะ กรรมการ/ประธานกรรมการตรวจสอบ/

กรรมการอิสระ

8. นายสุโข วุฑฒิโชติ กรรมการ/กรรมการตรวจสอบ/กรรมการอิสระ

9. นายมงคล เหล่าวรพงศ์ กรรมการ/กรรมการตรวจสอบ/กรรมการอิสระ**

(**นายมงคล เหล่าวรพงศ์ ดำรงตำแหน่ง เมื่อวันที่ 18 มกราคม 2554**)

ทั้งนี้ นายมงคล เหล่าวรพงศ์ กรรมการตรวจสอบ
เป็นผู้มีความรู้และประสบการณ์เพียงพอในการสอบทานงบการเงินของบริษัทฯ คณะกรรมการบริษัทฯ
ทุกท่านได้ผ่านการอบรมหลักสูตรขั้นพื้นฐาน จาก สถาบันส่งเสริมกรรมการบริษัทไทย
รายละเอียดตามเอกสารแนบ 1

(1.3) หลักเกณฑ์ในการคัดเลือกและคุณสมบัติกรรมการอิสระ

-ถือหุ้นไม่เกินร้อยละห้าของจำนวนหุ้นที่มีสิทธิออกเสียงทั้งหมดของบริษัท บริษัทย่อย บริษัทร่วมหรือ
บริษัทที่ เกี่ยวข้องกัน

-ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุม ของบริษัท บริษัทย่อย
บริษัทร่วม หรือ บริษัทที่เกี่ยวข้องกัน

-ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฏหมาย ของผู้บริหาร
ผู้ถือหุ้นรายใหญ่ ผู้มีอำนาจควบคุม หรือ
บุคคลที่จะได้รับการเสนอให้เป็นผู้บริหารหรือมีผู้มีอำนาจควบคุมของบริษัท หรือบริษัทย่อย

-กรณีที่มีความสัมพันธ์ทางธุรกิจกับบริษัท บริษัทย่อย หรือนิติบุคคลที่อาจมีความขัดแย้ง
ในการทำรายการที่ต้องเกี่ยวข้องกัน ให้กรรมการอิสระงดออกเสียงหรือความเห็นต่าง ๆ

(1.4) จำนวนการเข้าประชุมสำหรับคณะกรรมการแต่ละชุด / ครั้ง

กรรมการบริษัท กรรมการตรวจสอบ

1. นายมาโนช วงษ์เจริญสิน 5

2. นายสุวัชชัย วงษ์เจริญสิน 5

3. นายไล่ จี เซียง 5

4. นายเฉิน ยุ่ย เถิง 1

5. นายกัว ซือ ลุ๋น 5

6. นายกิติชัย วงษ์เจริญสิน 5

7. นายศุขปรีดา พนมยงค์** 3 3

8. นายกำธร วรรธนะเลาหะ 4 4

9. นายสุโข วุฑฒิโชติ 4 4

**นายศุขปรีดา พนมยงค์ พ้นจากตำแหน่ง เนื่องจาก ถึงแก่กรรม เมื่อวันที่ 28 ตุลาคม 2553**

(1.5) รายชื่อกรรมการ และผู้บริหาร ณ วันที่ 5 มีนาคม 2554

รายชื่อ ตำแหน่ง

1. นายมาโนช วงษ์เจริญสิน ประธานกรรมการบริษัท / ประธานกรรมการบริหาร /

2. นายสุวัชชัย วงษ์เจริญสิน รองกรรมการผู้จัดการ / กรรมการบริหาร/เลขานุการบริษัท

3. นายไล่ จี เซียง กรรมการผู้จัดการ / กรรมการบริหาร

4. นายเฉิน ยุ่ย เถิง รองกรรมการผู้จัดการ / กรรมการบริหาร

5. นายกัว ซือ ลุ๋น รองกรรมการผู้จัดการ /กรรมการบริหาร

6. นายกิติชัย วงษ์เจริญสิน ผู้จัดการศูนย์ฝ่ายขาย/กรรมการบริหาร

7. นายสิงห์ วงศ์รุจิไพโรจน์ ผู้อำนวยการฝ่ายบัญชีและการเงิน

8. นายวิชัย สิริวิวัฒนา ผู้จัดการฝ่ายผลิต

9. นายสมพงษ์ วงศ์รุจิไพโรจน์ ผู้จัดการฝ่ายการตลาดในประเทศ

10. นางสาวชุติมา กิติธรากุล ผู้จัดการฝ่ายการตลาดต่างประเทศ

11. นางธัณยธรณ์ อภิชาติวิเชียรโชติ ผู้จัดการฝ่ายบัญชี

12 นางสาวอาจารีย์ ศุภสินวงศ์ชัย ผู้จัดการฝ่ายการเงิน/เลขานุการคณะกรรมการ

7.2 การสรรหากรรมการและผู้บริหาร

คณะกรรมการสรรหา การคัดเลือกบุคคลเข้าเป็นกรรมการของบริษัทนั้น บริษัทฯ
ได้เปิดโอกาสให้ผู้ถือหุ้นเสนอบุคคลทีมีคุณสมบัติเหมาะสมเข้าดำรงตำแหน่งกรรมการบริษัทฯ
ในการประชุมสามัญผู้ถือหุ้นเป็นประจำทุกปี ผู้ถือหุ้นแต่ละรายจะใช้คะแนนเสียงที่มีอยู่
เลือกตั้งบุคคลคนเดียว หรือหลายคนเข้าเป็นกรรมการได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

คณะกรรมการบริษัทฯ ชุดปัจจุบัน ดำรงตำแหน่งหมุนเวียนกัน คราวละ 3 ปี
เมื่อครบกำหนดแล้วก็มีสิทธิได้รับการสนอชื่อกลับเข้ามาใหม่ในการประชุมผู้ถือหุ้นสามัญประจำปี

ในการนับคะแนนเสียงในการแต่งตั้งกรรมการแต่ละรายต้องได้รับคะแนนเสียงไม่น้อยกว่ากึ่งหนึ่งของจำนวนเสียงทั้งหมดของผู้ถือหุ้นที่มาประชุมหรือมีสิทธิออกเสียง

7.3 ค่าตอบแทนกรรมการและผู้บริหาร

1 ค่าตอบแทนที่เป็นตัวเงิน ในฐานะกรรมการ

  ------------------------------- -------------- ------------------------
  รายชื่อ                           จำนวนเงิน       ประเภทของค่าตอบแทน

  1. นายมาโนช วงษ์เจริญสิน           275,000        ค่าตำแหน่ง,เบี้ยประชุม

  2. นายไล่ จี เซียง                 515,000        ค่าตำแหน่ง,เบี้ยประชุม

  3. นายเฉิน ยุ่ย เถิง                200,000        ค่าตำแหน่ง,เบี้ยประชุม

  4. นายกัว ซือ ลุ๋น                  380,000        ค่าตำแหน่ง,เบี้ยประชุม

  5. นายสุวัชชัย วงษ์เจริญสิน           380,000        ค่าตำแหน่ง,เบี้ยประชุม

  6. นายกิติชัย วงษ์เจริญสิน            180,000        ค่าตำแหน่ง,เบี้ยประชุม

  7. นายศุขปรีดา พนมยงค์**           150,000        ค่าตำแหน่ง,เบี้ยประชุม

  8. นายกำธร วรรธนะเลาหะ          210,000        ค่าตำแหน่ง,เบี้ยประชุม

  9. นายสุโข วุฑฒิโชติ                210,000        ค่าตำแหน่ง,เบี้ยประชุม

  รวมทั้งสิ้น                         2,500,000      
  ------------------------------- -------------- ------------------------

**นายศุขปรีดา พนมยงค์ พ้นจากตำแหน่งเนื่องจาก ถึงแก่กรรม เมื่อวันที่ 28 ตุลาคม 2553**

2. ค่าตอบแทนรวมในฐานะกรรมการบริหารและผู้บริหาร

  --------------------------------- ------------------ ---------------------
  ประเภทค่าตอบแทน                    กรรมการและผู้บริหาร   

                                    จำนวนราย           จำนวนเงิน

  เงินเดือน                           12                 13,508,080

  เงินโบนัส                                              6,719,820

  ค่าตอบแทนอื่น ๆ                                         1,478,500

  รวม                               12                 21,706,400
  --------------------------------- ------------------ ---------------------

7.4 การกำกับดูแลกิจการที่ดี

นโยบายการกำกับดูแลกิจการที่ ของบริษัทมีดังนี้

1. สิทธิของผู้ถือหุ้น บริษัทฯไห้ความสำคัญและเคารพสิทธิของผู้ถือหุ้นอย่างดี
และเท่าเทียมกันเป็นธรรม และเป็นไปตามกฏหมายและประกาศต่าง ๆ ที่เกี่ยวข้องและบังคับใช้
เช่น การซื้อขาย การโอนหุ้น การรับเงินปันผล การได้รับข่าวสารต่าง ๆ
สิทธิในการเข้าร่วมประชุมผู้ถือหุ้น การออกเสียงคะแนน
สิทธิในการมอบฉันทะให้ผู้อื่นเข้าร่วมประชุมแทน

บริษัทฯ ได้มีการดำเนินการต่าง ๆ เพื่อให้สิทธิผู้ถือหุ้นในการประชุมดังนี้

ก่อนวันประชุมผู้ถือหุ้น บริษัทฯ จัดประชุมผู้ถือหุ้นสามัญประจำปี ภายใน 4
เดือนนับจากวันสิ้นงวดบัญชีประจำปี

สำหรับในปี 2553 บริษัทฯ
ได้เปิดโอกาสให้ผู้ถือหุ้นได้เสนอระเบียบวาระการประชุมและเสนอรายชื่อบุคคคลเพื่อเสนอเป็นกรรมการบริษัท
เป็นการล่วงหน้า ก่อนการประชุมล่วงหน้าเป็นเวลาไม่น้อยกว่า 60 วัน
และมอบหมายให้นายทะเบียนหุ้นของบริษัท คือ บริษัท ศูยน์รับฝากหลักทรัพย์ (ประเทศไทย) จำกัด
เป็นผู้จัดส่งหนังสือเชิญประชุมให้แก่ผู้ถือหุ้น
ล่วงหน้าก่อนวันประชุมเพื่อให้ผู้ถือหุ้นมีระยะเวลาในการพิจารณา
โดยหนังสือเชิญประชุมจะระบุรายละเอียดของวาระการประชุมอย่างชัดเจนว่า
เป็นเรื่องที่จะเสนอเพื่อทราบ เพื่อพิจารณาหรือ เพื่ออนุมัติ แล้วแต่กรณี
รวมทั้งความเห็นของคณะกรรมการในแต่ละวาระ พร้อมเอกสารข้อมูลเพื่อประกอบการพิจารณา
นอกจากการส่งหนังสือเชิญประชุมให้กับผู้ถือหุ้นโดยตรง บริษัทฯ
ได้เผยแพร่หนังสือเชิญประชุมบนเว็บไซด์ของบริษัทฯ คือ www.cpl.co.th ก่อนการประชุม
ทั้งภาษาไทย และ ภาษาอังกฤษ

วันประชุมผู้ถือหุ้น ก่อนเริ่มการประชุม บริษัทฯ
ได้มีการแจ้งรายละเอียดวิธิการลงคะแนนและนับคะแนนให้ผู้เข้าร่วมประชุมทราบก่อนการเริ่มประชุมและระหว่างการประชุมได้เปิดโอกาสให้ผู้ถือหุ้นทุกคนมีสิทธิในการแสดงความคิดเห็นและซักถามภายในเวลาที่เหมาะสม
โดยมีประธานกรรมการ,กรรมการผู้จัดการ,ประธานคณะกรรมการตรวจสอบ,กรรมการตรวจสอบ
ตลอดจนฝ่ายบริหาร และผู้สอบบัญชีบริษัท เข้าร่วมประชุมผู้ถือหุ้น
เพื่อรับฟังและตอบข้อซักถามของผู้ถือหุ้นด้วย

คณะกรรมการเปิดโอกาสให้ผู้ถือหุ้นเลือกตั้งกรรมการเป็นรายบุคคล ในการออกเสียงลงคะแนน
บริษัทจะให้บัตรลงคะแนนและเก็บบัตรลงคะแนนไว้เพื่อตรวจสอบ
โดยจะแจ้งมติที่ประชุมให้ผู้ถือหุ้นทราบ โดยแบ่งเป็น จำนวน เสียงที่เห็นด้วย ไม่เห็นด้วย และ
งดออกเสียง

ภายหลังวันประชุม บริษัทฯ
ได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์แห่งประเทศไทยภายในวันทำการถัดไป
โดยมติดังกล่าวได้ระบุผลของมติ
และผลของการลงคะแนนเสียง(เห็นด้วย/ไม่เห็นด้วย/งดออกเสียง)ในแต่ละวาระ บริษัทฯ
ได้จัดทำรายงานการประชุมผู้ถือหุ้นอย่างถูกต้อง ครบถ้วน เสร็จสมบูรณ์
เพื่อให้ผู้ถือหุ้นสามารถตรวจสอบได้ พร้อมทั้งนำส่งให้ตลาดหลักทรัพย์แห่งประเทศไทย ภายใน 14
วัน รายงานการประชุมได้ถูกจัดเก็บรักษาที่สำนักงานใหญ่ของบริษัทเพื่อสะดวกต่อการใช้อ้างอิง

ผลการประเมินคุณภาพการจัดประชุมผู้ถือหุ้นสามัญประจำปี 2553
บริษัทได้รับการประเมินจากสำนักงานกำกับหลักทรัพย์และตลาดหลักทรัพย์ให้อยู่ในระดับดีเยี่ยม (90
– 99 คะแนน)

2. การปฏิบัติต่อผู้ถือหุ้นอย่างเท่าเทียมกัน บริษัทปฏิบัติต่อผู้ถือหุ้นทุกท่านอย่างเท่าเทียมกัน
ไม่ว่ารายย่อยหรือรายใหญ่ ผู้ถือหุ้นทุกท่านได้รับเงินปันผลในอัตราเดียวกัน การจัดประชุมผู้ถือหุ้น
เปิดโอกาสให้ผู้ถือหุ้นทุกท่านเข้าร่วมประชุม โดยให้ผู้ถือหุ้นมีสิทธิออกเสียงเท่าเทียมกัน
ผู้ถือหุ้นที่เข้าร่วมประชุมด้วยตนเองไม่ได้ สามารถมอบฉันทะให้กรรมการอิสระเข้าร่วมประชุมและลง

คะแนนเสียงแทนได้
ห้สิทธิผู้ถือหุ้นเสนอเพิ่มวาระการประชุมล่วงหน้าก่อนวันประชุมสามัญผู้ถือหุ้นและเสนอชื่อบุคคลเพื่อเข้าดำรงตำแหน่งกรรมการเป็นการล่วงหน้า
โดยได้เปิดโอกาสให้เสนอวาระ

การะประชุมและเสนอรายชื่อบุคคลเพื่อดำรงตำแหน่งกรรมการเป็นลายลักษณ์อักษรมาที่บริษัท
ตั้งแต่เดือน เดือน ตุลาคม ถึง มกราคม ปีที่จัดการประชุม ล่วงหน้าไม่น้อยกว่า 60 วัน
ก่อนการประชุม ซึ่งได้เปิดเผยหลักเกณฑ์ต่างๆ ไว้ในในเว็ปไซด์ของบริษัทที่
www.cpl.co.th/info_news

3. สิทธิของผู้มีส่วนได้เสีย บริษัท ได้ตระหนักถึงสิทธิของผู้มีส่วนได้เสียทุกกลุ่ม
จึงได้กำหนดแนวทางการบริษัทได้ดำเนินกิจการภายใต้นโยบายต่างๆที่
ให้คำนึงถึงสิทธิและความสำคัญของผู้มีส่วนได้เสียทุกฝ่าย ประกาศเป็นนโยบาย
และถือเป็นแนวปฏิบัติที่ชัดเจน

ลูกค้า บริษัทฯ มีความมุ่งมั่นในการผลิตสินค้าที่มีคุณภาพสูงเพื่อผู้บริโภค
ภายใต้การปฏิบัติตามกฎหมายที่เกี่ยวข้องอย่างเคร่งครัด บริษัทฯ
มีนโยบายในการวิจัยและพัฒนาผลิตภัณฑ์เพื่อคุณภาพที่ดีขึ้นตลอดเวลา

พนักงาน บริษัทฯ มีนโยบายในการพัฒนาบุคลากร พัฒนาขีดความสามารถ ความรู้ ความเชี่ยวชาญ
เพื่อความก้าวหน้าในสาขาอาชีพ และจัดสภาพแวดล้อมในการทำงานที่ถูกสุขภาวะ
มีสวัสดิการและผลตอบแทนในการทำงานที่ดีกับพนักงานทุกคน

คู่ค้า บริษัทฯ มีนโนบายปฏิบัติต่อคู่ค้าอย่างสุจริต และปฏิบัติตามเงื่อนไขสัญญาและกฎหมายต่าง ๆ
อย่างเคร่งครัด โดยคำนึงถึงผลประโยชน์ที่ถูกต้องและเป็นธรรมบนพื้นฐานของการเกื้อกูล
การไม่เอารัดเอาเปรียบ และรักษาความสัมพันธ์ที่ดีต่อกัน

คู่แข่งทางการค้า บริษัทกำหนดเป็นนโยบายและการปฏิบัติต่อคู่แข่งทางการค้า
ให้สอดคล้องกับหลักสากล ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
ไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล
บริษัทปฏิบัติตามที่กำหนดในจริยธรรมธุรกิจอย่างเคร่งครัด ในปีที่ผ่านมา บริษัทไม่มีข้อพิพาทใด ๆ
ในเรื่องที่เกี่ยวกับคู่แข่งทางการค้า

เจ้าหนี้ บริษัทฯ จะรักษาสัญญาและปฏิบัติตามเงื่อนไขที่มีต่อเจ้าหนี้อย่างเคร่งครัด

ผู้ถือหุ้น บริษัทฯ มุ่งมั่นในการดำเนินธุรกิจเพื่อเพิ่มมูลค่าเพิ่มทางเศรษฐกิจให้กิจการ
และผลตอบแทนที่ดีต่อผู้ถือหุ้น

สังคมและชุมชน บริษัทฯ มีนโยบายดำเนินธุรกิจบนความรับผิดชอบต่อสังคม ใช้กระบวน

การผลิตที่มีประสิทธิภาพและลดผลกระทบต่อสิ่งแวดล้อม บริษัทฯ
ใช้นโยบายรับคนในพื้นที่ที่บริษัทตั้งโรงงานเข้าเป็นพนักงาน ได้ริเริ่มและร่วมโครงการต่างๆ
ที่เป็นประโยชน์เพื่อพัฒนาให้ชุมชนและสังคมมีความเป็นอยู่ที่ดี

4. การเปิดเผยข้อมูลและความโปร่งใส บริษัทฯ มีนโยบายในการเปิดเผยข้อมูลที่เกี่ยวกับการเงิน
ธุรกิจและผลการดำเนินงานของบริษัทอย่างครบถ้วน ถูกต้อง และ ทันเวลา
ทั้งนี้เพื่อให้ผู้มีส่วนได้เสียทุกฝ่าย ได้รับทราบข้อมูลที่แสดงถึงสถานะทางการเงินของบริษัท
ตามข้อกำหนดของตลาดหลักทรัพย์แห่งประเทศไทย ทั้งข้อมูลทางการเงินได้แก่ รายงานทางการเงิน
งบการเงิน สารสนเทศทางการเงิน และข้อมูลที่มิใช่การเงิน เช่น บทบาทและหน้าที่ของ
คณะกรรมการ และคณะกรรมการชุดย่อย
จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมคณะกรรมการในปีที่ผ่านมา

นโยบายการจ่ายค่าตอบแทนแก่กรรมการ ระบบการควบคุมภายใน และนโยบายการดูแลสิ่งแวดล้อม
เป็นต้น การเปิดเผยข้อมูลดังกล่าว จัดทำโดยการ Online ข้อมูลผ่านระบบของตลาดหลักทรัพย์
ในรายงานประจำปี ในที่ประชุมผู้ถือหุ้นและรายงานการประชุมผู้ถือหุ้น และ เว็ปไซด์ของบริษัท
นอกจากนี้ได้จัดทำข้อมูลรายละเอียดอื่น ๆ นอกเหนือจากที่ตลาดหลักทรัพย์กำหนด
ซึ่งคาดว่าจะเป็นที่สนใจของนักลงทุนและนักวิเคราะห์ผ่านทาง เว็บไซต์
ในหัวข้อนักลงทุนสัมพันธ์อีกด้วย

นโยบายในการจ่ายค่าตอบแทนแก่กรรมการบริษัทถือเกณฑ์พิจารณาให้อยู่ในระดับเดียวกันกับในอุตสาหกรรมเดียวกัน
และสูงพอที่จะดึงดูดและรักษากรรมการที่มีคุณสมบัติที่ต้องการ ณ เวลานั้น ๆ และบริษัทฯ
ขออนุมัติผู้ถือหุ้นเกี่ยวกับระดับค่าตอบแทนที่จ่ายและเปิดเผยให้ทราบพร้อมด้วยนโยบาย
โดยได้รายงานไว้ในรายงานประจำปีของบริษัท

งานด้านนักลงทุนสัมพันธ์

ผู้อำนวยการฝ่ายบัญชีและการเงินเป็นผู้รับผิดชอบในการสื่อสารกับนักลงทุนทุกฝ่าย บริษัทฯ
มีนโยบายเปิดเผยข้อมูลที่มีความถูกต้อง ตรงต่อความเป็นจริง ครบถ้วน โปร่งใส ทันเวลา
และโดยเท่าเทียมกัน เนื่องจากบริษัทฯ
ตระหนักและเข้าใจถึงความสำคัญของการเปิดเผยข้อมูลว่ามีผลต่อการตัดสินใจของผู้ลงทุน
โดยมีนโยบายจัดกิจกรรมเพื่อส่งเสริมความสัมพันธ์กับ นักลงทุน นักวิเคราะห์ เช่น
การเข้าเยี่ยมชมกิจการบริษัท และพบผู้บริหาร เพื่อสอบถามข้อมูล ข่าวสาร และกิจกรรมต่าง ๆ
รวมทั้งการเปิดเผยข้อมูลของบริษัทฯ นักลงทุนสามารถติดต่อเรื่องข้อมูลของบริษัทได้ที่
secretary@cpl.co.th และ singha@cpl.co.th หรือทางโทรศัพท์หมายเลข ที่ 02 – 709
– 5633 –8 โทรสาร 02 - 709 - 6033 , 02 - 709 - 6044 Website :
www.cpl.co.th

ความรับผิดชอบของคณะกรรมการ โครงสร้างคณะกรรมการและบทบาทหน้าที่ของคณะกรรมการ
หัวข้อ 9. โครงสร้างการจัดการ

7.5 การดูแลเรื่องการใช้ข้อมูลภายใน

บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
รวมถึงการซื้อขายหลักทรัพย์ของบริษัทฯ
โดยมีวิธีการดูแลผู้บริหารในการนำข้อมูลภายในไปใช้ประโยชน์เพื่อส่วนตนหรือผู้อื่น ดังนี้

ดำเนินการแจ้งให้ผู้บริหารฝ่ายต่างๆ เข้าใจถึงภาระหน้าที่ในการรายงานการถือหลักทรัพย์ในบริษัท
ของตนเอง คู่สมรส และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ตามมาตรา 59 และบทกำหนดโทษตามมาตรา
275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

ดำเนินการส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลกระทบต่อการเปลี่ยนแปลงราคาหลักทรัพย์
ควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1
เดือนและห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
ก่อนที่งบการเงินหรือข้อมูลภายในนั้นจะเปิดเผยต่อสาธารณชน

7.6 บุคลากร

ค่าตอบแทนรวมของพนักงานรายเดือน และพนักงานรายวันทั้งหมดในรูปของเงินเดือน โบนัส,
ค่าล่วงเวลาและค่าตอบแทนอื่นๆ เป็นจำนวนเงินรวม 107.41 ล้านบาท

จำนวนพนักงานบริษัท ณ วันที่ 31 ธันวาคม 2553 รวม 410 คน

บริษัทฯได้จัดตั้งเงินกองทุน สำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ
พ.ศ.2530 และ 2542 บริษัทฯ และพนักงานต้องจ่ายสะสมเข้ากองทุน ร้อยละ 3
ของเงินเดือนพนักงาน ตามอัตราเงินสมทบที่กำหนดไว้

ด้านการพัฒนาบุคลากร บริษัทได้กำหนดนโยบายไว้ ดังนี้

1.จัดให้มีการพัฒนาโดยการจัดฝึกอบรมภายในบริษัท ทั้งหลักสูตรด้านการบริหารจัดการ
และหลักสูตรเฉพาะของแต่ละวิชาชีพ เพื่อพัฒนาบุคลากรของบริษัทอย่างต่อเนื่อง

2. จัดส่งพนักงานของบริษัทเข้าร่วมการสัมมนากับสถาบันภายนอกทั้งภาครัฐและเอกชน

รวมทั้งกับบริษัทคู่ค้าจากต่างประเทศ เพื่อเพิ่มพูนความรู้ ความสามารถของพนักงาน
และเพื่อให้พนักงานมีโอกาสเพิ่มทักษะและเทคนิคการทำงานใหม่ ๆ ในหน้าที่ที่ได้รับมอบหมาย

3.จัดให้พนักงานได้รับการพัฒนาตามระบบมาตรฐาน ISO9000
และข้อกำหนดด้านความปลอดภัยในการทำงาน
ทั้งนี้เพื่อให้การปฏิบัติงานเป็นไปตามระบบมาตรฐานที่บริษัทกำหนดไว้
และพนักงานมีความปลอดภัยในการทำงาน

4. จัดให้พนักงานได้มีส่วนร่วมในกิจกรรมต่างๆ
เพื่อสนับสนุนให้พนักงานกล้าแสดงออกในเรื่องที่เป็นประโยชน์ พัฒนาความคิดริเริ่มสร้างสรรค์
ส่งเสริมการทำงานร่วมกัน และพัฒนาคุณภาพชีวิตของพนักงาน อาทิ

4.1 โครงการโรงงานสีขาวเพื่อต่อต้านยาเสพติด

4.2 โครงการอนุรักษ์พลังงาน

4.3 โครงการสัปดาห์ความปลอดภัยในการทำงานและสิ่งแวดล้อม

4.4 โครงการป้องกันเอดส์ในสถานประกอบกิจการ

บริษัทฯ
ไม่มีการเปลี่ยนแปลงจำนวนพนักงานอย่างมีนัยสำคัญในรอบปีที่ผ่านมาและไม่มีข้อพิพาทด้านแรงงานในรอบ
3 ปีที่ผ่านมา